
Ualem miniſtrum Numinis alitem 
(Mandata vindex cui dederat Deus, 
Ut clade funeſta inſolentem 
Comprimeret rabiem; minaſque, 


Quas ore diras Rabſacus impio 
Jactavit audax; perniciem undique 
Spargens, catervarum ſuarum 

Viribus et numers ſuperbus) 

Alto deorſum miſit ab æthere 

Pennis citatis vividus impetus; 

Et egit adverſùs phalanges 
Aſſyrias generoſus ardor; 


Centena quarum bis prope millia 
Noctem ſub unam præproperà nece 
Proſtrata tinxerunt cruore 


Squalido humum patuloſque campos; 


Qualemve Divi fulmineam manum 
Archangeli olim Spirituum ferox 
Cohors rebellantum, perenni 
Exitio peritura, ſenſit; 


Tremenda ſenfit Municbhium ducem 
Bella inferentem Barbaricis plagis, 
Cum ſtrage multa, Chriſtiane 
Turcica gens inimica genti. 


Quid militantes ſub CRucg copiæ 
Potente poſſint, ſenſit; ubi agmina 
Prementibus. lunata Ruſſis 


Pulſa fugæ dare terga vidit. 


Furore demens, turbidus, impotens, 
Fruſtra, Hoſtis, inſtas: Munichius tuam 
Calcat tiaram; tecta equino 
Sternit humi tua ſigna crine. 


Acuta 


Acuta belli frangit, et arduum — 
Quodcunque vincit, neſcia vincier, 
Herois hujus Chriſtianis 
Auſpiciis animata virtus. 


Diu ſeverà Turca tyrannide 
Vexavit agros Hungaricos: diu 
Lateque victor regna duris 

Imperus male parta preſſit. 


Diu moleſto Græcia ſub jugo 
Immite paſſa eſt ſervitium: diu 
Poſſedit Impoſtor profano 

Templa DEe1 violata cultu. 


Europa ſentit, quid Tib1i debeat, 
Vexilla in hoſtem dum Tua publicum | 
Victricia, Arctoæ IMPERATRIX 
ANNA Potens Regionis, infers. 


Excelſa PRINcEPSs, cui dedit indolem 
SUPREMUS orbis totius ARBITER 
Diviniorem, ut ſciret amplo 
Imperio ſapienter uti; 


Debet triumphos Munichius ſuos 

Tibi Mac1sTR&: Tu genio ducum 
Virtutis inſpiras Tuorum 

| Igniculos propriæ; doceſque 

Ad gloriam ultro tendere, et invium 
Cunctiſque inacceſſum ingredi iter, ſibi 
Et impedimentis ab ipſis 
Ducere opes animique robur. 


Tie dante vires, impavidi obvios -.. 


Eunt in hoſtes; exanimant metu 
Chamum irruentem et Tartarorum 
Dux Lacius reliquique turmas. 


Sis, Ax NA, foelix: ſera adeas, quibus 
Es digna, ſedes æthereas; precor, 
Ut Chriſtianarum perennes 
Grande decus columenque rerum. 


Perge, IMPERATRIX, finibus exulet, 


Quos Prado per vim Turcicus occupat; 
Rituſque CHRIS ro dedicata 
Fana habeant ſibi reſtitutos. 


Nihil Tuæ non efficient manus: 
Quas ut benigno numine protegat 
Devs, tueris cujus aras, 
Aſſiduus pia vota fundam. 

